**Ne felejtsd el, hogy a vázlatot és a fogalmakat, évszámokat  
bele kell írni a füzetbe!**

**Vázlat**

**Siralmas ének**

**1). A Batu kán vezette mongol támadás 1241 márciusában készületlenül érte az országot.**   
**IV. Béla korábban befogadta a** megkeresztelkedett **kunokat**, és számított katonai erejükre.

**2). A kunokat olyan vádak is érték, hogy a tatárok kémei, ezért a kunokat elűzték az országból.**

**3). A magyar sereg 1241 áprilisában Muhinál ütközött meg a benyomuló mongolokkal, és súlyos vereséget szenvedett.**A csatában számos főpap és előkelő esett el, **a király**t is alig tudták kimenteni.  
Ő később **Dalmáciába menekült, Trau /Trogir/ várába.**

**4). Télen a mongolok átkeltek a befagyott Dunán, s a Dunántúlon is dúltak, fosztogattak.**Később meglepő fordulat történt. **1242 tavaszán** ugyanis **a mongolok váratlanul kivonultak az országból.**Lehetséges, hogy azért távoztak, mert hírt kaptak a nagykán haláláról.  
**Batu kán szeretett volna nagykán lenni** és talán ez is oka lehetett a távozásuknak.  
Valószínűbb azonban, hogy csupán szokásos taktikájukat alkalmazták.

**5). Kivonulásuk után letarolt, felégetett vidék maradt hátra.**   
A lakosok egy részét magukkal hurcolták, sok ezret pedig legyilkoltak.   
**A pusztítás elsősorban az ország keleti felét érintette.**

**Az ország újjáépítése**

**6). A hazatérő IV. Béla első feladata az volt, hogy minél gyorsabban megerősítse országát.  
Szorgalmazta a várépítést,** és birtokok adományozásával az előkelőket is erre buzdította.   
**Támogatta a városokat, számukra kiváltságokat biztosított.**

**7). Támogatta, hogy a nagybirtokosok magánhadsereget hozzanak létre**, és maga is nehézfegyverzetű katonaságot szervezett.

**8).** **Visszahívta** az ország területére **a kunokat**, sőt fiát a kun fejedelem lányával házasította össze.   
**Az elnéptelenedett területekre a környező** **vidékek népeit** vagy a népesebb magyar tájak lakosságát **telepítette be.**

**9). Támogatta a ,,famíliák" létrejöttét.  
A famíliát egy-egy úr fegyveresei alkották,** akik nemesek voltak**, uruk zászlaja, bandériuma alatt vonultak hadba.**

**Fogalmak – Évszámok**

**tatárjárás – 1241-1242 között lezajlott mongol-tatár támadás a Magyar   
 királyság ellen.**

**Muhi csata – 1241. április 9-én lezajlott** **ütközet, amely a magyar sereg   
 súlyos vereségével végződött.   
Trau /Trogir/ - az adriai tengerben található sziget, ahová IV. Béla   
 királyunk menekült a tatárok elől.**

**bandériumok – földesúri magánhadsereg, amely az egy zászló alatt álló  
 katonákat jelentette;  
 ez a hadszervezet váltotta fel a várkatonaságon alapuló  
 előző hadszervezetet.**